MORE ตั้งบ.ย่อยใหม่ ลุยธุรกิจบริหารจัดการน้ำ
MORE ตั้งบ.ย่อยใหม่ ลุยธุรกิจบริหารจัดการน้ำ
MORE ตั้งบ.ย่อยใหม่ ลุยธุรกิจบริหารจัดการน้ำ
24 ธ.ค. 2563

บริษัท มอร์ รีเทิร์น จำกัด (มหาชน) หรือ MORE แจ้งว่า ที่ประชุมคณะกรรมการเมื่อวานนี้ (23 ธ.ค.) อนุมัติการจัดตั้งบริษัทย่อยเพื่อดำเนินโครงการบริหารจัดการน้ำในปี 64 ภายใต้ชื่อ บริษัท ปลวกแดง วอเตอร์ จำกัด มีทุนจดทะเบียน 50 ล้านบาท ถือหุ้น 100% โดยบริษัท มอร์ เน็ทเวิร์ค แอนด์ เอ็นจิเนียริ่ง จำกัด (MNE) ซึ่งเป็นบริษัทย่อยที่ MORE ถือหุ้นอยู่ 99%
นอกจากนี้คณะกรรมการยังอนุมัติการเพิ่มทุนจดทะเบียนใน MNE จำนวน 70 ล้านบาท เพื่อให้ MINE ทำโครงการบริหารจัดการน้ำและใช้เป็นเงินทุนหมุนเวียน ซึ่งภายหลังการเพิ่มทุนจะทำให้ MINE มีทุนจดทะเบียนเพิ่มเป็น 100 ล้านบาท สำหรับแหล่งเงินลงทุนเพิ่มทุนครั้งนี้จะมาจากการกู้ยืมเงินจากนายอมฤทธิ์ กล่อมจิตเจริญ ประธานเจ้าหน้าที่บริหาร ของบริษัท และเป็นผู้ถือหุ้นรายใหญ่ในสัดส่วน 23.08%